ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนเพื่อเรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไปพ.ศ. ๒๕๖๐[๑] ตามที่คณะกรรมการพิจารณาการทุ่มตลาดและการอุดหนุนได้มีมติในการประชุมครั้งที่ ๔/๒๕๕๙ เมื่อวันที่ ๒๕ พฤษภาคม พ.ศ. ๒๕๕๙ให้เปิดการทบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไปตามมาตรา๕๗ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ตามคำขอของบริษัท สหวิริยาสตีลอินดัสตรี จำกัด (มหาชน) บริษัท จี สตีลจำกัด (มหาชน) บริษัท จี เจ สตีล จำกัด (มหาชน) และบริษัท สหวิริยาเพลทมิล จำกัด(มหาชน) ซึ่งเป็นอุตสาหกรรมภายในผู้ผลิตสินค้าเหล็กแผ่นรีดร้อนชนิดเป็นม้วนและไม่เป็นม้วนกรมการค้าต่างประเทศจึงได้ออกประกาศกรมการค้าต่างประเทศ เรื่องเปิดการทบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไปพ.ศ. ๒๕๕๙ ลงวันที่ ๑๔ มิถุนายน พ.ศ. ๒๕๕๙และในระหว่างการพิจารณาทบทวนให้เรียกเก็บอากรตอบโต้การทุ่มตลาดจากการนำเข้าสินค้าดังกล่าวต่อไปในอัตราเดิมเป็นระยะเวลาไม่เกินหนึ่งปีตั้งแต่วันที่ ๑๒ สิงหาคม พ.ศ. ๒๕๕๙ เป็นต้นไป ตามประกาศคณะกรรมการพิจารณาการทุ่มตลาดและการอุดหนุนเรื่อง ให้เรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไปพ.ศ. ๒๕๕๙ ลงวันที่ ๒๐ มิถุนายน พ.ศ. ๒๕๕๙เนื่องจากได้มีพระราชกำหนดพิกัดอัตราศุลกากร(ฉบับที่ ๖) พ.ศ. ๒๕๕๙ ปรับปรุงแก้ไขการจำแนกประเภทสินค้าตามระบบฮาร์โมไนซ์ครั้งที่ ๖ ให้เป็นไปตามอนุสัญญาระบบฮาร์โมไนซ์ขององค์การศุลกากรโลกมีผลใช้บังคับตั้งแต่วันที่๑ มกราคม พ.ศ. ๒๕๖๐ เป็นต้นไป จึงสมควรแก้ไขพิกัดอัตราศุลกากรสินค้าดังกล่าวให้เป็นไปตามพิกัดอัตราศุลกากรที่มีการเปลี่ยนแปลงตามพระราชกำหนดประกอบกับคณะกรรมการพิจารณาการทุ่มตลาดและการอุดหนุนมีคำวินิจฉัยชั้นที่สุดในการประชุม ครั้งที่ ๕/๒๕๖๐ วันที่ ๙ มิถุนายน พ.ศ. ๒๕๖๐ว่าการยุติการเรียกเก็บอากรตอบโต้การทุ่มตลาดดังกล่าวจะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีกจึงมีมติให้เรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียในอัตราเดิมต่อไปอีกเป็นระยะเวลา๕ ปีอาศัยอำนาจตามความในมาตรา๕ มาตรา ๗ มาตรา ๔๙ มาตรา ๕๗ มาตรา ๖๐ และมาตรา ๗๓แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนเพื่อเรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไปพ.ศ. ๒๕๖๐ข้อ๒ ประกาศนี้ให้ใช้บังคับตั้งแต่วันที่๒๓ มิถุนายน พ.ศ. ๒๕๖๐ เป็นต้นไป เป็นระยะเวลา ๕ ปี เว้นแต่ความในข้อ ๓ให้ใช้บังคับตั้งแต่วันที่ ๑ มกราคม พ.ศ. ๒๕๖๐ข้อ๓ ให้แก้ไขพิกัดอัตราศุลกากรตามบัญชีท้ายประกาศคณะกรรมการพิจารณาการทุ่มตลาดและการอุดหนุนเรื่อง ให้เรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไปพ.ศ. ๒๕๕๙ ลงวันที่ ๒๐ มิถุนายน พ.ศ. ๒๕๕๙และให้ใช้พิกัดอัตราศุลกากรตามบัญชีท้ายประกาศนี้แทนข้อ๔ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนภายใต้พิกัดอัตราศุลกากรประเภทย่อยตามบัญชีท้ายประกาศนี้ที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไปดังนี้(๑)สินค้าที่มีแหล่งกำเนิดจากสาธารณรัฐประชาชนจีน(ก)อัตราร้อยละ ๓๐.๙๑ ของราคา ซี ไอ เอฟ สำหรับสินค้าที่ผลิตจาก Angang Steel company Limited(ข)อัตราร้อยละ ๓๐.๙๑ ของราคา ซี ไอ เอฟ สำหรับสินค้าที่ผลิตจาก Hunan Valin Lian Gang Import and Export company Limited(ค)อัตราร้อยละ ๓๐.๙๑ ของราคา ซี ไอ เอฟ สำหรับสินค้าที่ผลิตจากผู้ผลิตรายอื่น(๒)สินค้าที่มีแหล่งกำเนิดจากประเทศมาเลเซีย(ก)อัตราร้อยละ ๒๓.๕๗ ของราคา ซี ไอ เอฟ สำหรับสินค้าที่ผลิตจาก Megasteel Sdn. Bhd.(ข)อัตราร้อยละ ๔๒.๕๑ ของราคา ซี ไอ เอฟ สำหรับสินค้าที่ผลิตจากผู้ผลิตรายอื่นข้อ๕ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซีย ในอัตราร้อยละ ๐ ของราคาซี ไอ เอฟ ในกรณีดังนี้(๑)กรณีที่ผู้ประกอบการอุตสาหกรรมและผู้ประกอบการค้าเพื่อส่งออกนำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อนำไปใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒)กรณีที่ผู้ได้รับการส่งเสริมตามกฎหมายว่าด้วยการส่งเสริมการลงทุนนำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยการส่งเสริมการลงทุน(๓)กรณีที่นำสินค้าดังกล่าวเข้ามาผลิตเพื่อการส่งออกภายใต้กฎหมายว่าด้วยศุลกากรทั้งนี้การเรียกเก็บอากรตอบโต้การทุ่มตลาดในอัตราร้อยละ ๐ ของราคา ซี ไอ เอฟ ตามวรรคหนึ่งให้ปฏิบัติตามหลักเกณฑ์ วิธีการ และเงื่อนไขในการยกเว้นอากรขาเข้าเพื่อการส่งออกตามกฎหมายว่าด้วยการดังกล่าวแล้วแต่กรณีโดยอนุโลมข้อ๖ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซีย ในอัตราร้อยละ ๐ ของราคาซี ไอ เอฟ ในกรณีดังนี้(๑)กรณีนำไปใช้ในอุตสาหกรรมต่อเรือและซ่อมเรือ เป็นปริมาณรวมไม่เกิน ๑,๐๐๐เมตริกตันต่อปี(๒)กรณีนำไปใช้ในอุตสาหกรรมแม่พิมพ์ เป็นปริมาณรวมไม่เกิน ๑,๐๐๐เมตริกตันต่อปีข้อ๗ หลักเกณฑ์ วิธีการ และเงื่อนไขในการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนโดยใช้สิทธิชำระอากรตอบโต้การทุ่มตลาดในอัตราร้อยละ๐ ตามข้อ ๖ ให้เป็นไปตามที่อธิบดีกรมการค้าต่างประเทศประกาศกำหนดข้อ๘ ผู้ใดไม่พอใจคำวินิจฉัยของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศได้ภายใน๓๐ วัน นับแต่วันได้รับแจ้งคำวินิจฉัยประกาศ ณ วันที่ ๑๙มิถุนายน พ.ศ. ๒๕๖๐อภิรดี ตันตราภรณ์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและอุดหนุน[เอกสารแนบท้าย]๑. บัญชีท้ายประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนเพื่อเรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียต่อไปพ.ศ. ๒๕๖๐(ดูข้อมูลจากภาพกฎหมาย)ภวรรณตรี/จัดทำ๒๗ มิถุนายน๒๕๖๐ชวัลพร/ตรวจ๒๗ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๖๗ ง/หน้า ๓๕/๒๒ มิถุนายน ๒๕๖๐